Diari Oficial de la Generalitat Valenciana


Sumari del DOGV 6225, del 12-03-2010 (2010/2450)

Informació pública corresponent a l'autorització administrativa per a la distribució de gas natural al municipi de la Nucia, d'acord amb la Resolució de 5 de desembre de 2008, de la Direcció General d'Energia de la Conselleria d'Infraestructures i Transports de la Generalitat, per la qual es resol la concurrència de peticionaris a l'autorització administrativa per a la gasificació del municipi de la Nucia, a la província d'Alacant, a favor d'Iberdrola Distribución de Gas, SAU. Expedient CBREDE/2006/62/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2450


Data del document
:   13-03-2009

Organisme emissor
:   Conselleria d'Infraestructures i Transport

Tipus de document
:   Anunci

Informació pública corresponent a l'autorització administrativa per a la distribució de gas natural al municipi de la Nucia, d'acord amb la Resolució de 5 de desembre de 2008, de la Direcció General d'Energia de la Conselleria d'Infraestructures i Transports de la Generalitat, per la qual es resol la concurrència de peticionaris a l'autorització administrativa per a la gasificació del municipi de la Nucia, a la província d'Alacant, a favor d'Iberdrola Distribución de Gas, SAU. Expedient CBREDE/2006/62/03. [2010/2450]  
Als efectes prevists en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la sol·licitud següent:  
Peticionari: Iberdrola Distribución de Gas, SAU, amb domicili al c/ Tomás Redondo, 1, de Madrid.  
Objecte de la petició: autorització administrativa regulada en l'article 73 de la Llei 34/1998, de 7 d'octubre, del Sector d'Hidrocarburs, per al subministrament de gas natural al municipi de la Nucia, a la província d'Alacant.  
Característiques de les instal·lacions:   
Tipus de gas: gas natural.  
Punt de connexió:   
- Solució provisional de subministrament: planta satèl·lit de gas natural liquat per a emmagatzemament i regasificació, amb pressió màxima d'eixida de 4 bar.  
- Solució definitiva: connexió a la xarxa del gasoducte de transport secundari Alacant-Benidorm-Altea, fins a la futura estació de regulació i mesurament.  
Traçat: des de l'eixida de la planta satèl·lit, s'inicia la xarxa principal amb canonada de polietilé, té el recorregut cap al sud on se situen les urbanitzacions i cap al nord per a subministrar el nucli urbà. La segona xarxa principal recorre el vial de comunicació dels sectors la Serreta i l'Algar, situats a la zona est del municipi. A partir d'esta xarxa, es derivaran les xarxes secundàries, per zones comunes de vials fins a arribar als punts de consum.  
Zona geogràfica: les zones urbanes tal com estan reflectides en els plans del projecte -PAI/530-A/143-003RS. Fulls 1 a 5-, qualificades com a tals d'acord amb el vigent Pla General d'Ordenació Urbana, i aquelles altres actuacions urbanístiques amb planejament aprovat.  
Pressupost: dos milions quaranta-set mil cent vint-i-sis euros. (2.047.126 €)  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, situat a la Rambla Méndez Núñez, 41 (planta 5ª) d'Alacant, i presentar, en dos exemplars, en l'esmentat centre les al·legacions que consideren oportunes en el termini de vint dies a partir de l'endemà de la inserció d'este anunci.  
Alacant, 13 de març de 2009.- El cap del Servici Territorial d'Energia: Miguel García Mengual.